IMISLab/GreekWikipedia huggingface dataset:
Λεοπολδίνη της Σαβοΐας

H Λεοπολδίνα, (ιταλ. Leopoldina di Savoia, 21 Δεκεμβρίου 1744 - 17 Απριλίου 1807) από τον Οίκο της Σαβοΐας ήταν κόρη του πρίγκιπα του Καρινιάνο και με τον γάμο της έγινε πριγκίπισσα Ντόρια-Παμφίλι-Λάντι.

 Η Λεοπολδίνα Μαρία ήταν η δεύτερη κόρη του Λουδοβίκου Βίκτωρα, πρίγκιπα του Καρινιάνο, και της Χριστίνας, κόρης του Ερνέστου Λεοπόλδου, λανδγράβου της Έσσης-Ρότενμπουργκ. Παντρεύτηκε το 1767 τον Ανδρέα Δ΄, πρίγκιπα Ντόρια-Παμφίλι-Λάντι, και είχε τέκνα: Λουίτζι πρίγκιπας του Βαλμοντόρε. Εουτζένια, πριγκίπισσα του Αβελίνο. Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 98.
Κατάλογος αρχηγών κράτους της Μαυριτανίας

Παρατίθεται ένας κατάλογος αρχηγών κράτους της Μαυριτανίας από τότε που η χώρα απέκτησε την ανεξαρτησία της από τη Γαλλία το 1960 μέχρι σήμερα. Συνολικά οκτώ άτομα έχουν υπηρετήσει ως αρχηγοί του κράτους της Μαυριτανίας (χωρίς να υπολογίζεται ένας υπηρεσιακός πρόεδρος). Επιπλέον, ένα άτομο, ο Μοχάμεντ Ουλντ Αμπντέλ Αζίζ, έχει υπηρετήσει σε δύο μη διαδοχικές περιπτώσεις. Ο σημερινός αρχηγός κράτους της Μαυριτανίας είναι ο Πρόεδρος της Δημοκρατίας Μοχάμεντ Ουλντ Αμπντέλ Αζίζ, από τις 5 Αυγούστου 2009.

 1960-1961 : Αρχηγός του κράτους 1961-1978 : Πρόεδρος της Ισλαμικής Δημοκρατίας 1978-1979 : Πρόεδρος της Στρατιωτικής Επιτροπής Εθνικής Αποκατάστασης 1979 : Αρχηγός του κράτους και πρόεδρος της Στρατιωτικής Επιτροπής Εθνικής Αποκατάστασης 1979-1992 : Αρχηγός του κράτους και πρόεδρος της Στρατιωτικής Επιτροπής Εθνικής Σωτηρίας 1992-2005 : Πρόεδρος της Ισλαμικής Δημοκρατίας 2005-2007 : Πρόεδρος του Στρατιωτικού Συμβουλίου Δικαιοσύνης και Δημοκρατίας 2007-2008 : Πρόεδρος της Ισλαμικής Δημοκρατίας 2008-2009 : Πρόεδρος του Ανωτάτου Συμβουλίου της Επικρατείας 2009-σήμερα : Πρόεδρος της Ισλαμικής Δημοκρατίας Πολιτικά κόμματα Άλλες παρατάξεις Κατάσταση
Bugsense

Το Bugsense ήταν αναλυτής σφαλμάτων για κινητά τηλέφωνα. Σκοπός του ήταν η συλλογή και η ανάλυση αναφορών σφαλμάτων, της απόδοση και της ποιότητα των εφαρμογών σε κινητά.Εν τέλει προωθούσε τα τελικά δεδομένα στους δημιουργούς αυτών των εφαρμογών για να ενεργήσουν βάσει αυτών. Οι υποστηριζόμενες πλατφόρμες περιλάμβαναν Android, iOS, Windows Phone, Windows 8 και HTML 5.

 Η εταιρεία ιδρύθηκε το 2011 από τον Ιωάννη Βλαχογιάννη και τον Παναγιώτη Παπαδόπουλο. Τα αρχικά κεφάλαια αποκτήθηκαν από την Silicon Valley Greek Seed Funding Group. Το Bugsense επεκτάθηκε για να υποστηρίζει περισσότερους από 30.000 προγραμματιστές και εταιρείες, συμπεριλαμβανομένων των Samsung, SoundCloud και Trulia και είχε μερίδιο αγοράς 3,43% όλων των εφαρμογών. Τον Σεπτέμβριο του 2013, η Bugsense εξαγοράστηκε από την Splunk.
Α.Σ. Ελπίς Σκουτάρεως

Ο Α.Σ. Ελπίς Σκουτάρεως είναι αθλητικό σωματείο στο Σκούταρι του νομού Σερρών στην Ελλάδα. Χρώματα του συλλόγου είναι το πράσινο και το λευκό. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Γήπεδο Σκουτάρεως. Την περίοδο 2023-24, η νέα ομάδα του Σκουτάρεως «Σπάρτακος Σκουτάρεως» αγωνίζεται στην Α΄ Κατηγορία της ΕΠΣ Σερρών.

 Ο «Αθλητικός Σύλλογος Ελπίς Σκουτάρεως» ιδρύθηκε το 1958. Την περίοδο 1994–95, η ομάδα αγωνίστηκε για πρώτη φορά στο πρωτάθλημα της Δ΄ Εθνικής κατηγορίας, όπου κατέλαβε την 6η θέση στον 8ο Όμιλο. Την επόμενη περίοδο, 1995–96, τερμάτησε στη 17η θέση με αποτέλεσμα τον υποβιβασμό στις τοπικές κατηγορίες. Την περίοδο 2016–17, η ομάδα κατέκτησε το Κύπελλο της ΕΠΣ Σερρών, γεγονός που της έδωσε το δικαίωμα συμμετοχής στη δεύτερη φάση του Κυπέλλου Ερασιτεχνών 2016–17, φτάνοντας μέχρι τον τελικό και εξασφαλιζοντας μία θέση στη Γ΄ Εθνική. Την περίοδο 2017–18 τοποθετήθηκε στον 1ο Όμιλο του πρωταθλήματος τερματίζοντας στη 4η θέση. Το καλοκαίρι του 2018 ο σύλλογος μετονομάστηκε σε «Π.Σ. Βέροια» και μεταφέρθηκε η έδρα του στην πρωτεύουσα της Ημαθίας. Τυπικά πάντως και την περίοδο 2018-19 ο Π.Σ. Βέροια αγωνίστηκε ως Ελπίς Σκουτάρεως.Ο σύλλογος επανιδρύθηκε το 2019. Δ΄ Εθνική: 1994–95 Δ΄ Εθνική: 1995–96 Γ΄ Εθνική: 2017–18 Κύπελλο ΕρασιτεχνώνΦιναλίστ (1): 2016–17 Κυπελλούχος Σερρών 1997-98 Κυπελλουχος Σερρων 2016-17 Α.Σ. Ελπίς Σκουτάρεως, επίσημος λογαριασμός στο Facebook.
Αλπική λίμνη

Αλπική λίμνη είναι προπαγετωνική ορεινή λίμνη, η οποία σχηματίζεται σε ένα λεκανοπέδιο που έχει σκαλιστεί από έναν παγετώνα. Ένας λιθώνας μπορεί να σχηματίσει ένα φυσικό φράγμα κάτω από μια αλπική λίμνη.

 Οι αλπικές λίμνες είναι το αποτέλεσμα μικρών παγετώνων που ονομάζονται λεκανοπέδια. Τα λεκανοπέδια σχηματίζονται σε κοιλότητες στις βουνοπλαγιές. Τελικά, η κοιλότητα στην οποία σχηματίζεται ένα λεκανοπέδιο μπορεί να γίνει ένα σχήμα μεγάλου μπολ στην πλαγιά του βουνού, που προκαλείται από τις καιρικές συνθήκες από τον διαχωρισμό του πάγου και καθώς επίσης και να διαβρώνεται από το «τράβγημα». Η λεκάνη θα γίνει βαθύτερη καθώς συνεχίζει να διαβρώνεται από τον διαχωρισμό και την τριβή του πάγου. Ένα λεκονοπέδιο τυπικά θα περιβάλλεται εν μέρει από τις τρεις πλευρές από απότομους γκρεμούς, με την τέταρτη πλευρά να είναι μια μορφή λιθώνα κατασκευασμένη από μοραίνα, που σχηματίζει το χείλος, από το οποίο θα ρέει είτε ένα ρέμα είτε ένας παγετώνας από το λεκανοπέδιο. Οι αλπικές λίμνες σχηματίζονται από το λιώσιμο του παγετώνα του λεκανοπεδίου. Μπορεί να είναι είτε εποχιακά χαρακτηριστικά ως υπερπαγετωνικές λίμνες, είτε μόνιμα χαρακτηριστικά που σχηματίζονται στις κοιλότητες που αφήνουν τα λεκανοπεδία σε πρώην παγετωνικές περιοχές. Προπαγετωνική λίμνη Λιμνούλα
Κάμπο Τούρες

Το Κάμπο Τούρες (ιταλικά: Campo Tures, προφέρεται: [ˈkampo ˈtuːres]) ή Σαντ ιν Τάουφερς (γερμανικά: Sand in Taufers, προφέρεται: [sant ʔɪn ˈtaʊfɐs]) είναι πόλη της βόρειοανατολικής Ιταλίας με 5,267 κατοίκους στην Αυτόνομη επαρχία του Μπολτσάνο, στις Δολομιτικές Άλπεις. Βρίσκεται στην κοιλάδα Τούρες βόρεια του Μπρουνίκο κοντά στα σύνορα με την Αυστρία. Μεταξύ 1908 και 1957 η πόλη συνδέθηκε σιδηροδρομικώς με το Μπρουνίκο. Το 96,72% των κατοίκων της έχει μητρική γλώσσα τα Γερμανικά, το 2,94% τα Ιταλικά κι ένα ποσοστό 0,33% τα Λαδινικά.

 Η ιστορία της κωμόπολης είναι στενά συνδεμένη με τους μεσαιωνικούς κύριους του Τάουφερ, η οικογένεια αυτή αρχικά της ανήκε η περιοχή όπου αργότερα πέρασε στην εξουσία των επισκόπων του Μπρίξεν. Ο πιο διάσημος εκπρόσωπος της οικογένειας ήταν ο Χούγκο φον Τάουφερς επίσκοπος του Μπρίξεν. Το σημερινό όνομα της κωμόπολης είναι η ιταλική εκδοχή του γερμανικού ονόματος που σημαίνει "η Τάουφερς στην άμμο", ίσως λόγω του εδάφους, μια που είναι χτισμένη στις όχθες του ποταμού Αρ. Το όνομα για πρώτη φορά αναφέρεται γύρω στο 1050 - 1060 ως Tufers και που ίσως προέρχεται από έναν όρο *tob-, *tub-, *tuf- με την έννοια-"χαράδρα". Το 1410 αναφέρεται με το Sandt in Tawffers, το 1334 ως Tauferer Feld, και ως Taufferser Feld το 1360. Κοντά στην πόλη υπάρχει το κάστρο Καστέλο Τούρες, στο οποίο πραγματοποιούνται πολλές εκθέσεις κι είναι επισκέψιμο. Στην πόλη υπάρχουν και μερικές κατοικίες του 15ου αιώνα σε αναγεννησιακό ρυθμό. Επίσης 2 χλμ. από το Τάουφερς στο όρος monte Spicco υπάρχει χιονοδρομικό κέντρο με τελεφερίκ. Josef Innerhofer, Taufers, Ahrn, Prettau. Die Geschichte eines Tales, 2ª ediz., Bolzano, Athesia, 1982. Ivo Ingram Beikircher, Josef Beikircher (1850-1925). Ein Mann der Gründerjahre in Tirol, Innsbruck-Vienna-Bolzano, Studienverlag, 2008. ISBN 978-3-7065-4602-7 Ingrid Beikircher, Dr. Josef Daimer und die Alpingeschichte des Tauferer Ahrntales 1845-1909, Campo Tures, AVS-Sektion Sand in Taufers, 2009. Serafin Bacher, Rein am Fuße des Hochgall - Dorfbuch, Egna, Effekt-Buch, 2010. ISBN 978-88-97053-04-0 Επίσημος ιστότοπος του Τάουφερς Impianti sciistici Speikboden Impianto balneare Cascade
Discoverer 20

Ο Discoverer 20 ή Corona 9014A ήταν αμερικανικός κατασκοπευτικός δορυφόρος ο οποίος εκτοξεύτηκε το 1961. Ήταν τύπου KH-5 Argon και βασίζονταν στο στάδιο πυραύλου Agena-B. Ο συγκεκριμένος δορυφόρος ήταν ο πρώτος KH-5 που στάλθηκε στο διάστημα, όμως η αποστολή του απέτυχε διότι η κάψουλα επανεισόδου με την οποία το φωτογραφικό φιλμ θα επέστρεφε στην Γη δεν αποκολύθηκε από το σκάφος.

 Ο Discoverer 20 εκτοξεύτηκε με πύραυλο Thor DM-21 Agena-B στις 17 Φεβρουαρίου 1961 (20:25 UTC) από την αεροπορική βάση Βάντενμπεργκ. Όταν τέθηκε επιτυχώς σε χαμηλή περιγήινη τροχιά, έλαβε την ονομασία Χάρβαρντ 1961 Epsilon 1. Είχε μάζα 1.110 kg και ήταν εξοπλισμένος με κάμερα εστιακής απόστασης 76 mm και μέγιστης ανάλυσης 140 m. Οι φωτογραφίες αποτυπώνονταν σε φιλμ των 127 mm, το οποίο θα επέστρεφε στην Γη με την κάψουλα επανεισόδου. Εξαιτίας προβλήματος στα συστήματα ελέγχου πτήσης, η κάψουλα δεν αποσυνδέθηκε από το κύριο σκάφος, με συνέπεια να μην είναι δυνατή η ανάκτηση των φωτογραφιών. Ο Discoverer 20 καταστράφηκε στην ατμόσφαιρα στις 28 Ιουλίου 1962. Διαστημικές αποστολές το 1961
Μαλτέζικη Ποδοσφαιρική Ομοσπονδία

Η Μαλτέζικη Ποδοσφαιρική Ομοσπονδία (μαλτεζικά: Assoċjazzjoni tal-Futbol ta' Malta, αγγλικά: Malta Football Association, MFA) είναι η αρχή διοίκηση τους ποδοσφαίρου στη Μάλτα.Αποτελεί μια από τις παλαιότερες ομοσπονδίες, έχοντας ιδρυθεί το 1900, με το πρώτο εθνικό πρωτάθλημα να διοργανώνεται την περίοδο 1909-1910. Μετά από πολλές δεκαετίες, η Μαλτέζικη Ποδοσφαιρική Ομοσπονδία εντάσσεται στη FIFA (1959) και στην UEFA (1960). Από τότε η Μάλτα είναι παρούσα σε όλες τις διεθνείς διοργανώσεις σε εθνικό και διασυλλογικό επίπεδο.

 Η ομοσπονδία διοργανώνει το ανώτατο πρωτάθλημα της χώρας, την Πρέμιερ Λιγκ Μάλτι και διάφορες άλλες διοργανώσεις, συμπεριλαμβανομένου μιας διοργάνωσης κυπέλλου για τις ομάδες του ανώτατου πρωταθλήματος, το Τάτσα Μαλτία. Επιπλέον, είναι υπεύθυνη για την Εθνική Μάλτας (ποδόσφαιρο ανδρών) και για τις υπόλοιπες αντιπροσωπευτικές ομάδες της χώρας στις κατηγορίες νέων οι οποίες συμμετέχουν στις διεθνείς διοργανώσεις των UEFA και FIFA. Επιπλέον, είναι υπεύθυνη για την Εθνική Μάλτας (ποδόσφαιρο γυναικών) και για την Εθνική Μάλτας (ποδόσφαιρο σάλας ανδρών). Η ομοσπονδία έχει 53 ομάδες μέλη. Οι ομάδες αυτές διαγωνίζονται σε τέσσερις κατηγορίες: Πρέμιερ Λιγκ Μάλτι, Λ-Εγουέλ Ντιβιζιόνι Μαλτία, Ιτ-Τιένι Ντιβιζιόνι Μαλτία και Ιτ-Τιελέτ Ντιβιζιόνι Μαλτία. Επιπλέον, η ομοσπονδία έχει ως μέλη και άλλες 13 ομοσπονδίες. Οι ομοσπονδίες αυτές είναι εξειδικευμένες ποδοσφαιρικές ομοσπονδίες που διοργανώνουν διοργανώσεις για τις ομάδες μέλη τους. Οι ομοσπονδίες αυτές είναι: Ποδοσφαιρική Ομοσπονδία Γκόζο - διοργανώνει διοργανώσεις για τις ομάδες του νησιού Γκόζο Ποδοσφαιρική Ομοσπονδία Νέων Γκόζο Ερασιτεχνική Ποδοσφαιρική Ομοσπονδία Αθλητική Ομοσπονδία Εργαζομένων Αθλητική Ομοσπονδία Ξενοδοχείων και Εστιατορίων Μάλτας Ποδοσφαιρική Ομοσπονδία Βιομηχανικών Επαρχιακή Ποδοσφαιρική Ομοσπονδία Μαλτέζικη Ποδοσφαιρική Ομοσπονδία Νέων - για ποδοσφαιριστές κάτω των 16 Μαλτέζικη Ερασιτεχνική Ποδοσφαιρική Ομοσπονδία Μαλτέζικη Ομοσπονδία Προπονητών Ποδοσφαίρου Μαλτέζικη Ομοσπονδία Διαιτητών Ποδοσφαίρου Μαλτέζικη Ομοσπονδία Ποδοσφαίρου Σάλας Μαλτέζικη Ομοσπονδία Ποδοσφαίρου Άμμου Σύστημα ποδοσφαιρικών πρωταθλημάτων Μάλτας (Μαλτέζικα) Επίσημος ιστότοπος Η Μάλτα στην ιστοσελίδα της FIFA Αρχειοθετήθηκε 2014-12-04 στο Wayback Machine. Η Μάλτα στην ιστοσελίδα της UEFA Maltafootball.com
Επαρχία Μενακά

Η Επαρχία Γκαό είναι μια επαρχία της Περιφέρειας Γκαό, Μαλί. Έχει έκταση 35.177 τ.χλμ. και πληθυσμό 56.104 κατοίκων (2009). Πρωτεύουσα είναι η Μενακά.

 Η Επαρχία Μενακά βρίσκεται νοτιοανατολικά του Μαλί και ανατολικά της Περιφέρειας Γκαό. Συνορεύει στα νοτιοδυτικά με την Επαρχία Ανσονγκό, στα κεντρο-δυτιά με την Επαρχία Γκαό, στα βορειοδυτικά με την Περιφέρεια Κιντάλ και στα νότια και ανατολικά με τον Νίγηρα. Η Επαρχία Μενακά διαιρείται σε 5 διαμερίσματα: Αλατά Αντεραμπουκάν Ινκάρ Μενακά Τιντρμέν Επαρχίες του Μαλί
Ιωάννης της Βοημίας

Ο Ιωάννης o τυφλός (γερμ.: Johann von Böhmen, 10 Αυγούστου 1296 - 26 Αυγούστου 1346) από τον Οίκο του Λουξεμβούργου ήταν κόμης του Λουξεμβούργου από το 1309 και βασιλιάς της Βοημίας από το 1310 και τιτουλάριος βασιλιάς της Πολωνίας. Τα δέκα τελευταία έτη της ζωής του ήταν τυφλός.

 Ήταν ο πρωτότοκος γιος του Ερρίκου ΣΤ΄ της Γερμανίας και (ως Ερρίκος ΣΤ΄) κόμη του Λουξεμβούργου και της Μαργαρίτας των Ρέγκιναρ, κόρης του Ιωάννη Α΄ δούκα της Βραβάντης. Νυμφεύτηκε πρώτα το 1310 την Ελισάβετ των Πρεμυσλιδών, κόρη του Βεγκέσλαου Β΄ της Βοημίας και είχε τέκνα: Μαργαρίτα 1313-1341, παντρεύτηκε τον Ερρίκο ΙΔ΄ των Βίττελσμπαχ δούκα της Βαυαρίας. Μπόννη 1315-1349, παντρεύτηκε τον Ιωάννη Β΄ των Βαλουά βασιλιά της Γαλλίας. Κάρολος Δ΄ 1316-1378, κόμης του Λουξεμβούργου, βασιλιάς της Βοημίας και της Γερμανίας. Ιωάννης-Ερρίκος 1322-1375, μάργραβος της Μοραβίας. Άννα 1323-1338, παντρεύτηκε τον Όθωνα των Αψβούργων δούκα της Αυστρίας.Το 1330 απεβίωσε η Ελισάβετ και ο Ιωάννης έκανε δεύτερο γάμο με την Βεατρίκη των Καπετιδών, κόρη του Λουδοβίκου Α΄ δούκα του Μπουρμπόν και είχε τέκνο: Βεγκέσλαος Α΄ 1337-1383, κόμης, μετά δούκας του Λουξεμβούργου.Από μία μη νόμιμη σχέση είχε ένα φυσικό τέκνο, τον: (νόθος) Νικόλαος 1322-1358, επίσκοπος ("πατριάρχης") της Ακουιλέια του Βένετο. Agnew, Hugh L. The Czechs and the Lands of the Bohemian Crown. Stanford: Hoover Institution Press, 2004. 30–33. Print. Neillands, Robin. The Hundred Years' War. London: Routledge, 1990. 100. Print. Teich, Mikuláš. Bohemia in History. New York: Cambridge University Press, 1998. 53–55. Print. Pánek, Jaroslav, and Oldřich Tůma. A History Of The Czech Lands. Prague: Karolinum Press, 2009. 121-25. Print. History of some of John's 4 resting places as of 1913, when this book was written. He is now in a fifth. Brief history of Czech lands Social History in Bohemia during the 13th into the 14th century
Εντμόν Λοκάρ

Ο Εντμόν Λοκάρ (Edmond Locard, 13 Δεκεμβρίου 1877 – 4 Μαΐου 1966) ήταν Γάλλος εργαστηριακός εγκληματολόγος, πρωτοπόρος στην αναλυτική διερεύνηση της σκηνής του εγκλήματος (CSI), που έγινε γνωστός ως «ο Σέρλοκ Χολμς της Γαλλίας». Αναφέρεται επίσης, καθώς είχε σπουδάσει και ιατρική, ως «πατέρας της ιατροδικαστικής». Διετύπωσε τη βασική αρχή «κάθε επαφή αφήνει και (υλικό) ίχνος», γνωστή ως «αρχή ανταλλαγής του Λοκάρ».

 Ο Λοκάρ γεννήθηκε στο Σαιν-Σαμόν της Γαλλίας το 1877, αν και κάποιες πηγές τον εμφανίζουν το 1872. Σπούδασε ιατρική και νομικά στη Λυών, και τελικώς έγινε ο βοηθός του Αλεξάντρ Λακασάν, καθηγητή της εγκληματολογίας. Παρέμεινε σε αυτή τη θέση μέχρι το 1910, οπότε άρχισε να θέτει τις βάσεις για το δικό του εγκληματολογικό εργαστήριο. Το εργαστήριο του Λοκάρ, που βρισκόταν στη Λυών, υπήρξε το πρώτο στην ιστορία ιατροδικαστικό-εγκληματολογικό εργαστήριο σε ολόκληρη την Ευρώπη. Πέτυχε να πείσει την Αστυνομική Διοίκηση της Λυών να του παραχωρήσει δύο δωμάτια στη σοφίτα του κτηρίου της και δύο βοηθούς, ώστε να αρχίσει να λειτουργεί το πρώτο τέτοιο αστυνομικό εργαστήριο.Ο Λοκάρ ήταν ο πρώτος που κωδικοποίησε τα λεγόμενα «σημεία του Γκάλτον», τα χαρακτηριστικά δηλαδή των δακτυλικών αποτυπωμάτων που χρησιμεύουν στην ταυτοποίηση. Συνέγραψε ένα μνημειώδες, επτάτομο έργο, με τίτλο Traité de Criminalistique (= «Πραγματεία εγκληματολογίας»). Συνέχισε τις έρευνές του στη Λυών μέχρι τον θάνατό του, που συνέβη στην πόλη αυτή σε ηλικία 88 ετών.Ο Λοκάρ είχε μία θυγατέρα, την Ντενίζ, που γεννήθηκε στις 18 Νοεμβρίου 1917 στο Παρίσι. Ο μετέπειτα γνωστός Βέλγος συγγραφέας αστυνομικών μυθιστορημάτων Ζωρζ Σιμενόν, αναφέρεται ότι είχε παρακολουθήσει μερικές από τις διαλέξεις που είχε δώσει ο Λοκάρ το 1919 ή το 1920. Ο Λοκάρ θεωρείται ως ο πατέρας της σύγχρονης ιατροδικαστικής. Η «αρχή ανταλλαγής του Λοκάρ» αποτελεί τη βάση όλης της διερευνήσεως μιας σκηνής εγκλήματος. Σύμφωνα με την αρχή αυτή, κάθε επαφή μεταξύ δύο αντικειμένων συνοδεύεται από μεταφορά υλικού από το ένα στο άλλο. Erzinclioglu, Zakariah (2004). Illustrated Guide+ to Forensics: True Crime Scene Investigations. Carlton. ISBN 978-1422354544. Kirk, Paul Leland (2008). Crime investigation: physical evidence and the police laboratory. Interscience.
Γ΄ κατηγορία ποδοσφαίρου ανδρών Κύπρου 1989-90

Η Γ΄ κατηγορία Κύπρου 1989-90 αποτέλεσε το 19ο πρωτάθλημα στη Γ΄ κατηγορία ποδοσφαίρου της Κύπρου. Το πρωτάθλημα κατέκτησε η ΑΠΕΠ Πελενδρίου για 1η φορά στην ιστορία της.

 Στο πρωτάθλημα της Γ΄ κατηγορία την περίοδο 1989-90 συμμετείχαν 14 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα και η ομάδα που τερμάτισε στη δεύτερη θέση προβιβάστηκαν στην Β΄ κατηγορία 1990–91. Οι τρεις τελευταίες ομάδες υποβιβάστηκαν στη Δ΄ κατηγορία 1990–91. Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό. Ομάδες που δεν συμμετείχαν στο πρωτάθλημαΟμάδες που προήχθησαν στη Β΄ κατηγορία 1989-90 Διγενής Ακρίτας Ύψωνα ΑΕΖ ΖακακίουΟμάδες που διαβαθμίστηκαν στην Δ΄ κατηγορία 1989-90 ΑΠΕΑΝ Αγίας Νάπας Ηρακλής Γερολάκκου Λίβανος ΚορμακίτηΟμάδες που συμμετείχαν στο πρωτάθλημαΟμάδες που διαβαθμίστηκαν από τη Β΄ κατηγορία 1988-89 Άδωνις Ιδαλίου Ε.Ν. ΘΟΪ Λακατάμιας Ερμής ΑραδίππουΟμάδες που προήχθησαν από την Δ΄ κατηγορία 1988-89 ΑΠΕΠ Πελενδρίου Απόλλων Λυμπιών Η τελική βαθμολογία του πρωταθλήματος ήταν: Το σύστημα βαθμολόγησης που ίσχυε ήταν: Νίκη=2 βαθμοί, Ισοπαλία=1 βαθμός, Ήττα=0 βαθμοί Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση «Βαθμολογία Γ΄ κατηγορίας». Ο Φιλελεύθερος: σελ. 11. 21 Μαΐου 1990. ΚΟΠ (Ιούνιος 2018). Το περιοδικό της ΚΟΠ. Λευκωσία: ΚΟΠ, σελ. 70-73. Αρχειοθετήθηκε από το πρωτότυπο στις 2018-06-23. https://www.webcitation.org/70OMeKqgI?url=https://www.cfa.com.cy/images/DownloadsGr/PERIODIKO%20KOP%20T32%20L.pdf. Ανακτήθηκε στις 2018-06-23. Α΄ κατηγορία ποδοσφαίρου ανδρών Κύπρου 1989-90 Β΄ κατηγορία ποδοσφαίρου ανδρών Κύπρου 1989-90 Δ΄ κατηγορία ποδοσφαίρου ανδρών Κύπρου 1989-90 Κύπελλο Κύπρου ποδοσφαίρου ανδρών 1989-90
Έμετος

Έμετος ή εμετός ονομάζεται η απότομη αποβολή γαστρικού περιεχομένου από το στόμα. Προκαλείται από σύσπαση κοιλιακών αλλά και αναπνευστικών μυών, ιδιαίτερα του διαφράγματος . Στις περισσότερες περιπτώσεις ναυτία μπορεί να προηγηθεί του εμέτου.

 Πρόκειται για αντανακλαστικό το οποίο περιλαμβάνει την ενεργοποίηση του κέντρου του εμέτου στον προμήκη μυελό ή της λεγόμενης εκλυτικής ζώνης των χημειουποδοχέων στο έδαφος της 4ης κοιλίας του εγκεφάλου. Ερεθίσματα από το ανώτερο πεπτικό (συμπεριλαμβανομένου του στοματοφάρυγγα) αλλά και από ανώτερα κέντρα του φλοιού του εγκεφάλου μπορούν να ενεργοποιήσουν το κέντρο του εμέτου. Από την άλλη χημικές ουσίες, όπως είναι διάφορα φάρμακα, μπορούν να ερεθίσουν την ζώνη των χημειουποδοχέων. Αποτέλεσμα των παραπάνω είναι ενεργοποίηση κινητικών ινών προς τους κοιλιακούς και αναπνευστικούς μύες (φυγόκεντρος οδός του αντανακλαστικού).
Βασίλι Μαξίμοφ

ΟΒασίλι Μαξίμοβιτς Μαξίμοφ (ρωσικά: Васи́лий Максимо́вич Макси́мов, [ Ι.η. 17 Ιανουαρίου ] 29 Ιανουαρίου 1844 – [ Ι.η. 18 Νοεμβρίου ] 1 Δεκεμβρίου 1911) ήταν Ρώσος ζωγράφος και μέλος της ομάδας «Πιριντβίζνικι».

 Ο Μάξιμοφ γεννήθηκε στο χωριό Λόπινο κοντά στην πόλη Νόβαγια Λάντογκα. Έμεινε ορφανός σε νεαρή ηλικία και αναγκάστηκε να δουλέψει σε ένα κατάστημα με Αγιογραφίες, όπου και έμαθε να ζωγραφίζει. Το 1863 πήγε στην Αυτοκρατορική Σχολή Καλών Τεχνών και το 1864 έγινε μέλος της ομάδας «Άρτελ των Καλλιτεχνών» (ρωσικά: Арте́ль худо́жников) που δημιουργήθηκε από τον Π.Ν. Κρεστονόβτσεφ έχοντας ως παράδειγμα τον Ιβάν Κραμσκόι. Η ύπαρξη της ομάδας διήρκεσε μόνο ένα έτος. Εκείνη την περίοδο ο Μαξιμόφ ζωγράφισε τον πίνακα «Το άρρωστο παιδί» (1864), για τον οποίο και του απονεμήθηκε ένα χρυσό μετάλλιο από την Ακαδημία. Αποφοίτησε από την Ακαδημία μετά από τρία χρόνια.το 1865 εκείνος και ακόμα 14 ζωγράφοι με αρχηγό τον Ιβάν Κραμσκόι αρνήθηκαν να πάρουν μέρος στο διαγωνισμό της Ακαδημίας που είχε ως έπαθλο ένα χρυσό μετάλλιο. Ο Μαξιμόφ υπεστήριξε ότι δεν του ήταν απαραίτητο να κάνει μαθήματα στο εξωτερικό (που ήταν και μέρος του διαγωνισμού), και ότι προτιμούσε να το κάνει σε κάποιο χωριό της Ρωσίας. Μετά την αποφοίτησή του από την Ακαδημία μετακόμισε στο χωριό Σούμπινο του Κυβερνείου του Τβέρ, όπου και ζωγράφιζε πολλά έργα λαογραφικού ύφους και δίδαξε τούς πρίγκιπες Γκολενίσεφ-Κουτούζωφ (απόγονοι του Μιχαήλ Κουτούζοφ) Το 1867 ζωγράφισε τον πίνακα «Ιστορίες τις γιαγιάς», που παρουσιάστηκε σε έκθεση των «Πιριντβίζνικι», όπου κέρδισε ένα βραβείο και ο πίνακας αγοράστηκε από τον Πάβελ Τρετιακόφ. Το 1872 έγινε μέλος των «Πιριντβίζνικι», και σύντομα έγινε ένα από τα πιο γνωστά μέλη της. Ο Μαξιμόφ ζωγράφισε πολλά έργα με θέμα την ζωή των αγροτών. Στα τελευταία 20 χρόνια της ζωής του οι «Πιριντβίζνικι» είχαν χάσει το γόητρο τους, αλλά συνέχισε να ζωγραφίζει σχεδόν αποκλειστικά σκηνές της καθημερινής ζωής, έχοντας όμως σχεδόν καθόλου πελάτες για να τους πουλήσει. Τα τελευταία χρόνια της ζωής του ήταν γεμάτα φτώχεια, ασθένειες και δυστυχία. Πέθανε στις 1 Δεκεμβρίου 1911 στην Αγία Πετρούπολη. http://Βιογραφία+καλλιτέχνη&#x20;(Ρωσικά)
Γκιγιώμ Κορνέλις βαν Μπέβερλοο

Ο Γκιγιώμ Κορνέλις βαν Μπέβερλοο (Guillaume Cornelis van Beverloo, 3 Ιουλίου 1922 - 5 Σεπτεμβρίου 2010), γνωστός με το ψευδώνυμο Κορνέιγ (Corneille), ήταν Ολλανδός ζωγράφος και χαράκτης, που γεννήθηκε στη Λιέγη του Βελγίου στις 3 Ιουλίου 1922.

 Ο Κορνέιγ σπούδασε ζωγραφική στην Ακαδημία Τέχνης του Άμστερνταμ. Είναι ένας από τους συνιδρυτές του πρωτοποριακού κινήματος Κόμπρα (COBRA), που αναπτύχθηκε από μια ομάδα εξπρεσιονιστών ζωγράφων, μεταξύ των οποίων ήταν και οι Ολλανδοί ζωγράφοι Κάρελ Άππελ (Karel Appel, 1921 - 2006) και Κόνσταντ Νιουβενχάους (Constant Nieuwenhuis, 1920 - 2005). Ο Κορνέιγ επηρεάστηκε σημαντικά από την πρωτόγονη αφρικανική τέχνη. Ένα μεγάλο μέρος της θεματικής των έργων του είναι γυμνές γυναικείες φιγούρες μαζί με γάτες ή πτηνά, όπως π. χ. Γυναίκα με γάτα σ' ένα χαρούμενο καλοκαίρι, Παραδομένη στο Καλοκαίρι, Ξαπλωμένη οδαλίσκη μ' ένα πουλί (1972). Ο Κορνέιγ πέθανε στο Παρίσι στις 5 Σεπτεμβρίου του 2010. "AZART": Comprendre le Mouvement COBRA, Hors-serie No 13, Paris, 2008.
Αγνή των Μπάμπενμπεργκ

Η Αγνή, γερμ. Agnes von Babenberg (π. 1108/13 - 24/24 Ιανουαρίου 1163) από τον Οίκο των Μπάμπενμπεργκ ήταν κόρη του δούκα της Αυστρίας και με τον γάμο της έγινε υψηλή δούκισσα της Πολωνίας & δούκισσα της Σιλεσίας.

 Ήταν η δεύτερη κόρη του αγίου Λεοπόλδου Γ΄ μαργράβου της Αυστρίας και της Αγνής των Σαλίων, κόρης του Ερρίκου Δ΄ δούκα της Βαυαρίας & βασιλιά της Γερμανίας. Παντρεύτηκε το 1125 τον Βλάντισλαφ Β΄ των Πιαστ τον Εξόριστο υψηλό δούκα της Πολωνίας & δούκα της Σιλεσίας και είχε τέκνα: Μπολέσλαφ Α΄ 1127-1201, δούκας τού Βρότσλαφ. Μιέσκο Α΄ ο Λεπτόπους π. 1330-1211, δούκας της Κρακοβίας ("υψηλός δούκας της Πολωνίας"), Σιλεσίας, Ρατσίμπους, Οπόλε. Ιδρυτής του κλάδου του Οπόλε. Ριτσέζα 1140-1185, παντρεύτηκε πρώτα τον Αλφόνσο Ζ΄ τού Λεόν, Καστίλης & Γαλικίας και μετά τον Ραμόν Μπερενγκέρ Β΄ κόμη της Προβηγκίας. Κορράδος ο Μακροσκελής 1146/57-1190, δούκας τού Γκλόγκουφ. Αλβέρτος απεβ. π. 1168, νέος. Allstrom, Carl Magnus. Dictionary of Royal Lineage (Poland), 1902 Louda, Jirí and Michael MacLagan. Lines of Succession: Heraldry of the Royal Families of Europe, 2nd edition. London, UK: Little, Brown and Company, 1999.
Ματθίλδη του Βρανδεμβούργου, δούκισσα της Πολωνίας

Η Ματθίλδη , γερμ. Matilda von Brandenburg (π. 1270 - πριν τις 1 Ιουνίου 1298) από τον Οίκο των Ασκάνια ήταν κόρη του μαργράβου του Βρανδεμβούργου και με τον γάμο της έγινε δούκισσα του Βρότσλαφ & υψηλή δούκισσα της Πολωνίας.

 Ήταν η πρώτη κόρη του Όθωνα Ε΄ μαργράβου του Βρανδεμβούργου-Ζάλτσβεντελ και της Γιούντιτ, κόρης του Χέρμανν Α΄ κόμη του Χέννεμπεργκ. Παντρεύτηκε το 1287/88 τον Ερρίκο Δ΄ των Πιαστ-Σιλεσίας τον Ενάρετο, δούκα του Βρότσλαφ & υψηλό δούκα της Πολωνίας (Κρακοβίας). Δεν απέκτησαν απογόνους. K. Jasinski, Rodowód Piastów śląskich, Second Edition, Kraków 2007, part I, pp. 160–162. M. Spórna and P. Wierzbicki, Słownik władców Polski i pretendentów do tronu polskiego, Kraków 2003, pp. 335–336.
10370 Υλονόμη

Η 10370 Υλονόμη ή 1995 DW2 είναι ένας κένταυρος που τέμνει της τροχιές του Ουρανού και του Ποσειδώνα. Ανακαλύφθηκε στις 27 Φεβρουαρίου 1995. Παρατηρήσεις από το Διαστημικό Τηλεσκόπιο Σπίτζερ δείχνουν μια διάμετρο 70 ±20 χιλιόμετρα.

 Η Υλονόμη επηρεάζεται στο περιήλιο από τον Ουρανό και στο αφήλιο από τον Ποσειδώνα. Το 3478, η Υλονόμη θα περάσει περίπου 85Gm από τον Ουρανό και η μέση ακτίνα της τροχιάς της θα μειωθεί στις 23,5ΑΜ. Η Υλονόμη από 08 Sept 2009 την καινούργια WFC3 κάμερα του ΔΤΧ. List of Centaurs and SDOs.
Υπερόνιο

Στη σωματιδιακή φυσική, ένα υπερόνιο είναι κάθε βαρυόνιο που περιέχει ένα ή περισσότερα strange κουάρκ, αλλά όχι charm, bottom ή Tοπ κουάρκ . Αυτή η μορφή ύλης μπορεί να υπάρχει σε σταθερή μορφή στον πυρήνα ορισμένων άστρων νετρονίων.

 Η πρώτη έρευνα για τα υπερόνια έγινε τη δεκαετία του 1950 και ώθησε τους φυσικούς στη δημιουργία μιας οργανωμένης ταξινόμησης σωματιδίων. Ο όρος επινοήθηκε από τον Γάλλο φυσικό Louis Leprince-Ringuet το 1953, και ανακοινώθηκε για πρώτη φορά στη διάσκεψη των κοσμικών ακτίνων στο Bagnères de Bigorre τον Ιούλιο του ίδιου έτους, που συμφωνήθηκε από τους Leprince-Ringuet, Rossi . Πάουελ, Φρέτερ και Πίτερς . Σήμερα, έρευνα σε αυτόν τον τομέα πραγματοποιείται σε δεδομένα που λαμβάνονται σε πολλές εγκαταστάσεις σε όλο τον κόσμο, συμπεριλαμβανομένων των CERN, Fermilab, SLAC, JLAB, Brookhaven National Laboratory, KEK, GSI και άλλων. Τα θέματα της φυσικής περιλαμβάνουν αναζητήσεις για παραβίαση CP, μετρήσεις περιστροφής, μελέτες διεγερμένων καταστάσεων (κοινώς αναφέρεται ως φασματοσκοπία ) και κυνήγι για εξωτικές καταστάσεις όπως τα πεντακουάρκ και τα διβαρυόνια . Όντας βαρυόνια, όλα τα υπερόνια είναι φερμιόνια . Δηλαδή, έχουν περιστροφή μισού ακέραιου αριθμού και υπακούουν στις στατιστικές Fermi–Dirac . Όλα τα υπερόνια αλληλεπιδρούν μέσω της ισχυρής πυρηνικής δύναμης, καθιστώντας τα είδη αδρονίων . Αποτελούνται από τρία ελαφρά κουάρκ, τουλάχιστον ένα από τα οποία είναι ένα strange κουάρκ, που τα κάνει παράξενα βαρυόνια. Τα υπερόνια εδαφικής κατάστασης αποσυντίθενται ασθενώς με μη διατηρημένη ισοτιμία . Οι διεγερμένοι συντονισμοί υπερονίων τυπικά διασπώνται από ισχυρές διασπάσεις στα υπερόνια θεμελιωδών καταστάσεων, όπως φαίνεται στον παρακάτω πίνακα. Σημειώσεις: Δεδομένου ότι η παραξενιά διατηρείται από τις ισχυρές αλληλεπιδράσεις, τα υπέρονια θεμελιωδών καταστάσεων δεν μπορούν να αποσυντίθενται έντονα. Ωστόσο, συμμετέχουν σε ισχυρές αλληλεπιδράσεις. Λ0 μπορεί επίσης να αποσυντεθεί σε σπάνια περιστατικά μέσω αυτών των διαδικασιών: Λ0 → p+ + e- + v̅e Λ0 → p+ + μ- + v̅μ Ξ0 και Ξ- είναι επίσης γνωστά ως «καταρράκτες» υπερόνια, καθώς περνούν από μια διαδοχική διάσπαση δύο σταδίων σε ένα νουκλεόνιο. Το Ω- έχει αριθμό βαρυονίου +1 και υπερφόρτιση −2, δίνοντάς του παραξενιά −3.Χρειάζονται πολλαπλές αδύναμες διασπάσεις που αλλάζουν τη γεύση για να είναι ασαφές να διασπαστεί σε πρωτόνιο ή νετρόνιο. Το μοντέλο SU(3) των Murray Gell-Mann και Yuval Ne'eman (μερικές φορές αποκαλείται Οκταπλός Τρόπος ) προέβλεψε την ύπαρξη, τη μάζα αυτού του υπερονίου και ότι θα υποστεί μόνο αδύναμες διαδικασίες αποσύνθεσης. Πειραματικά στοιχεία για την ύπαρξή του ανακαλύφθηκαν το 1964 στο Εθνικό Εργαστήριο Brookhaven . Περαιτέρω παραδείγματα σχηματισμού και παρατήρησής του με χρήση επιταχυντών σωματιδίων επιβεβαίωσαν το μοντέλο SU(3).
Κυβερνήτης του Ιλινόι

Ο Κυβερνήτης του Ιλινόι (αγγλικά: Governor of Illinois), είναι ο αρχηγός, καθώς και ο ανώτατος εκτελεστικός αξιωματούχος της Αμερικανικής πολιτείας του Ιλινόι. Επιπλέον, είναι και ο αρχηγός των ενόπλων δυνάμεων και της Εθνοφρουράς του Ιλινόι. Είναι άμεσα εκλεγόμενη θέση από τους ψηφοφόρους κατοίκους της πολιτείας.Σημερινός κάτοχος του αξιώματος, από τις 14 Ιανουαρίου 2019, είναι ο Δημοκρατικός Τζέι Ρόμπερτ Πρίτσκερ, 43ος Κυβερνήτης του Ιλινόι.

 Σύμφωνα με το άρθρο 5 και παράγραφο 3 του Συντάγματος της Πολιτείας του Ιλινόι, για να θέσει κάποιο άτομο υποψηφιότητα για το αξίωμα του Κυβερνήτη στην πολιτεία του Ιλινόι, θα πρέπει να πληροί τις εξής προϋποθέσεις: Να είναι πολίτης των Ηνωμένων Πολιτειών Να είναι κάτοικος της πολιτείας του Ιλινόι, τουλάχιστον για 3 χρόνια Να έχει συμπληρώσει το 25ο έτος της ηλικίας του. Ιλινοί Κατάλογος τρεχόντων Κυβερνητών των ΗΠΑ Ηνωμένες Πολιτείες
301

Η τρέχουσα σελίδα αφορά το έτος 301 κατά το Γρηγοριανό ημερολόγιο Το έτος 301 (CCCI ) ήταν ένα κοινό έτος που ξεκινούσε την Τετάρτη. Εκείνη την εποχή ήταν γνωστό ως το Έτος των Υπάτων Ποστουμίου και Νεποτιανού (ή, λιγότερο γνωστό, το Έτος 1054 από Κτήσεως Κόσμου). Η ονομασία 301 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.

 Ρωμαϊκή Αυτοκρατορία Ο Διοκλητιανός εκδίδει Διάταγμα για τις ανώτατες τιμές, το οποίο, αντί να σταματήσει τον πληθωρισμό και να σταθεροποιήσει την οικονομία, αύξησε τις πληθωριστικές πιέσεις, πλημμυρίζοντας την οικονομία με νέα νομίσματα και θέτοντας πολύ χαμηλά όρια τιμών. Ο Διοκλητιανός αρχίζει την κατασκευή νέων δρόμων στη Ρωμαϊκή Αυτοκρατορία. Η Διοκλητιάνεια Οδός αναπτύσσεται και συνδέεται με μία σειρά φρουρίων (τετραβούργια). Ξεκινά από τον Κόλπο της Άκαμπα (Αραβία) και καταλήγει στον Ευφράτη. Αρμενία Ο Βασιλιάς Τιριδάτης Γ΄ της Αρμενίας ανακηρύσσει το Χριστιανισμό ως την επίσημη θρησκεία του κράτους, καθιστώντας την Αρμενία το πρώτο έθνος που υιοθετεί το Χριστιανισμό ως επίσημη θρησκεία. Η κατασκευή του αυθεντικού Καθεδρικού Ναού του Ετσμιαντζίν από το Γρηγόριο το Φωτιστή αρχίζει. Ευρώπη 3 Σεπτεμβρίου - Ιδρύεται το κράτος του Αγίου Μαρίνου, ένα από τα μικρότερα κράτη στον κόσμο και η παλαιότερη δημοκρατία που εξακολουθεί να υφίσταται. Ασία 3 Φεβρουαρίου - 30 Μαΐου - Ο Σίμα Λουν εν συντομία υφαρπάζει τη Δυναστεία των Τζιν. 5 Ιουνίου - Σίμα Λουν, Κινέζος σφετεριστής (εξαναγκαστική αυτοκτονία)
Kali Linux

Το Kali Linux είναι μια διανομή Linux βασισμένη στο Debian. Η διανομή δημιουργήθηκε με κύριο σκοπό τη χρήση σε δοκιμές διείσδυσης. Συντηρείται και χρηματοδοτείται από την Offensive Security.

 Προήλθε από την ομάδα που είχε δημιουργήσει το BackTrack Linux. Η ομάδα επέλεξε να του δώσει το όνομα της ινδικής θεότητας Κάλι.Η διανομή σχεδιάστηκε από την αρχή. Αυτό τους έδωσε την ελευθερία να εγκαταλείψουν το Ubuntu και να επιλέξουν το Debian σαν βασική διανομή, στην οποία στηρίζονται πλέον (αυτή τη στιγμή στηρίζεται στο Debian Wheezy). Εκτός από μερικές διαδρομές, που άλλαξαν λόγω των προδιαγραφών του Filesystem Hierarchy Standard, οι χρήστες του BackTrack δεν θα έχουν να αντιμετωπίσουν πολύ διαφορετικό περιβάλλον.Περιέχει πολλά εργαλεία για δοκιμές διείσδυσης σε δίκτυα και διατίθεται δωρεάν. Όλα τα πακέτα, αλλά και η ίδια η διανομή είναι υπογεγραμμένα με GPG. Το Kali Linux παρέχεται για αρχιτεκτονικές x86, x64 και ARM. Λόγω των διαφορών που υπάρχουν στις επιμέρους εκδοχές των επεξεργαστών με αρχιτεκτονική ARM παρέχονται διαφορετικές εικόνες ISO για τις εξής μηχανές: rk3306 mk/ss808 Raspberry Pi ODROID-U2/X2 MK802/MK802 II Samsung ChromebookΕπίσης υπάρχει εικόνα ISO και για εικονική μηχανή VMware σε μορφή 32-bit PAE. Μπορεί να εγκατασταθεί από την εικόνα ISO. Μετά την εγκατάσταση μπορεί να παραμετροποιηθεί και να δημιουργηθεί νέα εικόνα ISO η οποία θα περιέχει τις προτιμήσεις του χρήστη καθώς και όποια επιπλέον εργαλεία θέλει ο χρήστης. Επίσημος ιστότοπος (Αγγλικά) Η σελίδα για την διανομή στο DistroWatch (Αγγλικά)
891 Γκούνχιλντ

Η Γκούνχιλντ (Gunhild) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,829. Ανακαλύφθηκε το 1918 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη.

 Η μέση διάμετρος της Γκούνχιλντ εκτιμάται σε 51,95 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,072. Η Γκούνχιλντ περιστρέφεται γύρω από τον εαυτό της μία φορά κάθε 7 ώρες και 56 λεπτά. Τροχιά από το JPL (Java) / Εφημερίδα
Ευρωπαϊκό πρωτάθλημα ποδοσφαίρου γυναικών κάτω των 17

Το Ευρωπαϊκό πρωτάθλημα νεανίδων (αγγλικά: UEFA Women’s Under-17 Championship) είναι ποδοσφαιρική διοργάνωση που διοργανώνεται κάθε χρόνο από την UEFA. Συμμετέχουν εθνικές ομάδες γυναικών ηλικίας κάτω των 17 ετών από χώρες που είναι μέλη της ΟΥΕΦΑ. Διεξήχθη για πρώτη φορά το 2008. Αποτελεί επίσης κριτήριο για πρόκριση στο Παγκόσμιο Κύπελλο ποδοσφαίρου γυναικών κάτω των 17 της FIFA.

 Έπειτα από δύο προκριματικούς γύρους, στους οποίους μετέχουν όλες οι χώρες, 4 ομάδες προκρίνονται στην τελική φάση. Αυτές αγωνίζονται στους ημιτελικούς και οι νικητές των τελευταίων αγωνίζονται στον τελικό. Key: εαπ - έπειτα από παράταση πεν - στα πέναλτι] Γερμανία 6 (2008, 2009, 2012, 2014, 2016, 2017) Ισπανία 3 (2010, 2011, 2015) Πολωνία 1 (2013) Η διοργάνωση στο uefa.com
Γιάννης Κοκκώδης

Ο Γιάννης Κοκκώδης (Αθήνα, 8 Ιανουαρίου 1981) είναι Έλληνας αθλητής της κολύμβησης, έκτος ολυμπιονίκης το 2004. Ειδικεύτηκε στο ύπτιο και στις μικτές κούρσες και το καλοκαίρι του 2002 κατέκτησε χάλκινο μετάλλιο στο Βερολίνο, στο Ευρωπαϊκό Πρωτάθλημα, ως μέλος της ομάδας σκυταλοδρομίας 4Χ200 ελεύθερο. Πάνω από 10 φορές πρωταθλητής στο ύπτιο, σε πρωταθλήματα όπεν στην Ελλάδα, είναι κάτοχος των πανελληνίων ρεκόρ σε πισίνα 25 και 50 μέτρων. Έλαβε μέρος στις Ολυμπιάδες του 2000 και 2004. Αγωνίστηκε στην αρχή στον Νηρέα Χαλανδρίου και σήμερα στον Αρίωνα Γλυφάδας.

 Στους Ολυμπιακούς Αγώνες της Αθήνας ήταν ένας από τους 3 Έλληνες που, μετά από 108 χρόνια, προκρίθηκαν σε τελικό κολύμβησης σε Ολυμπιακούς Αγώνες. Στα 200μ. ήταν 12ος στον ημιτελικό και αποκλείστηκε, ενώ στον τελικό των 400μ. μικτής ατομικής ήταν 6ος. Ο Έλληνας πρωταθλητής προκρίθηκε στον τελικό των 400μ., Μικτής Ατομικής με πανελλήνιο ρεκόρ, στο Ολυμπιακό Κολυμβητήριο του ΟΑΚΑ. Αγωνίστηκε στην τρίτη σειρά των 400μ μικτή ατομική και με επίδοση 4:16.56, που αποτελεί πανελλήνιο ρεκόρ κατέκτησε την 3η θέση και στον τελικό ήταν 6ος μετά από πολύ καλή εμφάνιση και επίδοση 4:18.60. Στις 5 Φεβρουαρίου 2006 βελτίωσε το δικό του ρεκόρ στους χειμερινούς Αγώνες στην Αθήνα, με το πανελλήνιο ρεκόρ στα 200μ. μικτή ατομική. Ο αθλητής σημείωσε χρόνο 2:01.18 στον τελικό του αγωνίσματος, βελτιώνοντας το 2:01.57 που κατείχε ο ίδιος από τις 14 Αυγούστου 2004 και τους Ολυμπιακούς Αγώνες της Αθήνας. Παράλληλα, έπιασε το όριο συμμετοχής για το Ευρωπαϊκό Πρωτάθλημα που έγινε το καλοκαίρι του 2006 στη Βουδαπέστη, τερματίζοντας στην 5η θέση στον τελικό των 200 μ. μικτής, με χρόνο 2.02.22. Τον Δεκέμβριο του 2006 βρέθηκε πολύ κοντά στο χάλκινο μετάλλιο στα 200μ. μικτή ατομική του Ευρωπαϊκού Πρωταθλήματος 25άρας πισίνας, στο Ελσίνκι, πετυχαίνοντας όμως πανελλήνια επίδοση και μένοντας 4ος. Έχασε το μετάλλιο μόλις για τέσσερα εκατοστά του δευτερολέπτου και με 1:57.16 συνέτριψε την προηγούμενη καλύτερη επίδοση όλων των εποχών στην Ελλάδα που κατείχε ο ίδιος από τις 5 Απριλίου με 1:58.06.Στο χειμερινό πρωτάθλημα του 2008 ο Κοκκώδης πέτυχε να προκριθεί στο Ευρωπαϊκό Πρωτάθλημα εκείνης της χρονιάς, με επίδοση 2.02.55. Τον Φεβρουάριο του 2008 κατέκτησε χάλκινο μετάλλιο στα 200μ. μικτής ατομικής την τρίτη και τελευταία μέρα του ανοικτού πρωταθλήματος στην Καταλονία. Τον Ιούνιο του 2008 ο Κοκκώδης κατέκτησε ένα ασημένιο μετάλλιο στη διάρκεια του διεθνούς μίτινγκ κολύμβησης του Ζάγκρεμπ, στα 200 μ. μεικτής με χρόνο 2.03.07.
Συγκρότημα εκτοξεύσεων 21

Το συγκρότημα εκτοξεύσεων πυραύλων με τον αριθμό LC-21 στο ακρωτήριο Κανάβεραλ είναι πολεμική (και όχι διαστημική) βάση της Πολεμικής Αεροπορίας στην περιοχή του νησιού Μέριτ (Merritt) στην Φλόριντα.

 Η ανέγερση του ασυνήθιστου αυτού συγκροτήματος έγινε την ίδια εποχή με το LC-22 το 1956 και προοριζόντουσαν και τα δυο για την εκτόξευση των πτερωτών πυραύλων τύπου Goose της αμερικάνικης πολεμικής αεροπορίας. Ο πρώτος πύραυλος αυτού του τύπου εκτοξεύθηκε στις 24 Ιουλίου 1958 από εδώ. Μέχρι τον Δεκέμβριο του 1958 ακολούθησαν άλλες τρεις πτήσεις. Στην συνέχεια το συγκρότημα αναδιαρθρώθηκε για να προσαρμοσθεί στις ανάγκες των νέων πυραύλων τύπου Mace. Μέχρι τις 17 Ιουλίου 1963 πραγματοποιήθηκαν 37 εκτοξεύσεις πυραύλων Mace, που εκτός από μία αποτυχία όλες ήταν επιτυχείς. Στις 12 Ιανουαρίου 1962 έγινε διπλή εκτόξευση δυο πυραύλων. Το συγκρότημα συμπεριλαμβάνει δυο αίθουσες εκτοξεύσεων. Από το έδαφος ξεκινούσαν ράγες που κατέληγαν στην έξοδο απογείωσης κάμποσα μέτρα ψηλά στον πρόσθιο τοίχο της αίθουσας. Οι πύραυλοι ήταν τοποθετημένοι στις ράγες που είχαν γωνία 20° ως προς το έδαφος και απογειωνόντουσαν σαν αεροπλάνο. Πίσω από τις ράγες ήταν μονταρισμένο το τεράστιο στόμιο ενός σωλήνα που διοχέτευε τα καυσαέρια της εκτόξευσης έξω από την αίθουσα. Complex 21 (αγγλ.) LC-21 από τον Astronautix.com (αγγλ.)
Μισέλ Ρολ

Ο Μισέλ Ρολ (γαλλικά: Michel Rolle, 21 Απριλίου 1652 – 8 Νοεμβρίου 1719) ήταν σπουδαίος Γάλλος μαθηματικός. Είναι γνωστός για την Γκαουσιανή απαλοιφή (1690) και για το ομώνυμο θεώρημα (1691). Το θεώρημά του είναι ένα από τα σημαντικότερα του διαφορικού λογισμού και μέσω αυτού αποδεικνύεται το θεώρημα μέσης τιμής διαφορικού λογισμού.

 Ο Ρολ γεννήθηκε στην Αμπέρ το 1652 και ήταν γιος εμπόρου. Το 1691 διατύπωσε το Θεώρημα Ρολ. Το 1699 εισήχθη στην Γαλλική Ακαδημία Επιστημών ως αστρονόμος. Πέθανε το 1719 στο Παρίσι. Ο Ρολ έμεινε γνωστός για το θεώρημα Ρολ, το οποίο διατυπώνεται ως εξής: Έστω συνάρτηση f {\displaystyle f} ορισμένη στο κλειστό διάστημα [ α , β ] {\displaystyle [\alpha ,\beta ]} . Αν: f {\displaystyle f} συνεχής στο [ α , β ] {\displaystyle [\alpha ,\beta ]} f {\displaystyle f} παραγωγίσιμη στο ανοικτό διάστημα ( α , β ) {\displaystyle (\alpha ,\beta )} f ( α ) = f ( β ) {\displaystyle f(\alpha )=f(\beta )} Τότε η εξίσωση f ′ ( x ) = 0 {\displaystyle f'(x)=0} έχει τουλάχιστον μία ρίζα στο ( α , β ) {\displaystyle (\alpha ,\beta )} . Όπου f ′ ( x ) {\displaystyle f'(x)} ο συμβολισμός της παραγώγου συνάρτησης της f {\displaystyle f} κατά τον συμβολισμό του Λαγκράνζ. Γεωμετρικά αυτό σημαίνει πως η γραφική παράσταση της f {\displaystyle f} έχει τουλάχιστον μία εφαπτομένη παράλληλη στον άξονα x ′ x {\displaystyle x'x} . Επίσης ο Ρολ όρισε την νιοστή ρίζα του x. Barrow-Green, June (2009). "From cascades to calculus: Rolle's theorem." In: Eleanor Robson and Jacqueline A. Stedall (eds.), The Oxford handbook of the history of mathematics, Oxford University Press, pp. 737–754. Blay, Michel (1986). "Deux moments de la critique du calcul infinitésimal: Michel Rolle et George Berkeley." [Two moments in the criticism of infinitesimal calculus: Michel Rolle and George Berkeley] Revue d'histoire des sciences, v. 39, no. 3, pp. 223–253. Grcar, Joseph F. (2011), "How ordinary elimination became Gaussian elimination", Historia Mathematica, 38 (2): 163–218 Rolle, Michel (1690). Traité d'Algebre. E. Michallet, Paris. Rolle, Michel (1691). Démonstration d'une Méthode pour resoudre les Egalitez de tous les degrez. Νέα μεγάλη εγκυκλοπαίδεια τσέπης επιτραπέζια-Χρήστος Γιοβάνης 1991 O'Connor, John J.; Robertson, Edmund F., «Μισέλ Ρολ», MacTutor History of Mathematics archive, University of St Andrews, http://www-history.mcs.st-andrews.ac.uk/Biographies/Rolle.html . Michel Rolle Biography
Γκόραζντε

Goražde (Κυριλλικά: Горажде, προφέρεται [ɡǒraʒde]), είναι πόλη και δήμος στην ανατολική Βοσνία και Ερζεγοβίνη στον ποταμό Ντρίνα . Βρίσκεται ανάμεσα στις πόλεις Foča, Rogatica και Višegrad, και είναι διοικητικά μέρος της Ομοσπονδίας της Βοσνίας και Ερζεγοβίνης και το κέντρο της Βοσνίας Podrinje Canton.

 Το Goražde βρίσκεται στις όχθες του Ποταμού Ντρίνα στη Νότια Ανατολική Βοσνία (βλ. χάρτες). Η πόλη βρίσκεται στους πρόποδες της ανατολικής πλαγιάς του βουνού Jahorina σε ύψος 345 μέτρα πάνω από το επίπεδο της θάλασσας. Ο οικισμός βρίσκεται σε μια ευρεία κοιλάδα που σχηματίζεται από τη διάβρωση του Ποταμού Drina. Η κοιλάδα είναι συνορεύει στα Νότια-Ανατολικά από Biserna στα Νότια με το Samari , στα Νότιο-Δυτικά από Misjak, στα Δυτικά με Gubavica και στα Βόρεια από Povrsnica Η κοιλάδα που βρίσκεται ο Ντρίνα, η οποία, από την αρχαιότητα ήταν τμήμα της διαδρομής από την θάλασσα προς την ενδοχώρα (Ντουμπρόβνικ - Trebinje - Gacko - Foča - το Ντρίνα valley), είναι η κύρια αρτηρία της κυκλοφορίας στο νότιο-ανατολική περιοχή της Βοσνίας. Στο Goražde αυτό το δρόμο συναντά ένας άλλος που έρχεται από το Σεράγεβο και την κεντρική Βοσνία μέσω του ορεινού περάσματος Jabuka κάτω από τον Ντρίνα. Πολυμέσα σχετικά με το θέμα Goražde στο Wikimedia Commons
Πανεπιστήμιο του Ουόρικ

Το Πανεπιστήμιο του Ουόρικ (αγγλ. The University of Warwick) ιδρύθηκε το 1965 και βρίσκεται στην καρδιά της Αγγλίας (West Midlands) παρακείμενο στην πόλη του Κόβεντρι - 5 χιλιόμετρα (3 μίλια) από το κέντρο της πόλης και στα όρια της επαρχίας Ουόρικσιρ. Οι πανεπιστημιακές εγκαταστάσεις του Ουόρικ αποτελούνται από 290 στρεμμάτα στις παρυφές του Κόβεντρι, μια δορυφορική πανεπιστημιούπολη στο Ουέλσμπερν (Wellesbourne), ενώ το πανεπιστήμιο διαθέτει και εγκαταστάσεις στον ουρανοξύστη 'The Shard' στο κεντρικό Λονδίνο.Είναι οργανωμένο σε τέσσερις σχολές: Τεχνών, Ιατρικής, Επιστημών και Κοινωνικών Επιστημών, εντός των οποίων υπάρχουν 32 τμήματα. Το Ουόρικ έχει περίπου 24.683 φοιτητές πλήρους φοίτησης και 5.926 ακαδημαϊκούς και ερευνητικό προσωπικό.Οι απόφοιτοι του πανεπιστημίου έχουν λάβει πλήθος βραβείων, όπως το βραβείο Νόμπελ, το βραβείο Τούρινγκ, το Fields Medal, το βραβείο Χάμμινγκ, το βραβείο Έμμυ, και το βραβείο Γκράμι. Αρχηγοί κρατών, κυβερνητικοί αξιωματούχοι, ηγέτες σε διακυβερνητικούς οργανισμούς και επικεφαλής οικονομολόγοι στην Τράπεζα της Αγγλίας έχουν αποφοιτήσει από το πανεπιστήμιο αυτό.

 Το πανεπιστήμιο έχει μέση εισαγωγή 4.950 προπτυχιακών από τις 38.071 αιτήσεις υποψηφίων (7,7 αιτούντες ανά θέση). Το 2017, ήταν από τα λίγα πανεπιστήμια στο Ηνωμένο Βασίλειο, συμπεριλαμβανομένων του Πανεπιστημίου της Οξφόρδης, του Πανεπιστημίου του Κέιμπριτζ, του Αυτοκρατορικού Κολλεγίου του Λονδίνου, της Σχολής Οικονομικών του Λονδίνου, του Πανεπιστημίου Σαιντ Άντριους, και του Πανεπιστημιακού Κολλεγίου του Λονδίνου που δεν είχε θέσεις στις επαναληπτικές εξετάσεις (Clearing).Το 22% το προπτυχιακών του φοιτητών προέρχεται από τα ιδιωτικά σχολεία. Κατά το σχολικό έτος 2017-18, η αναλογία των εγχώριων προς ευρωπαίους προς διεθνείς φοιτητές ήταν 66:9:25 και η αναλογία γυναικών-ανδρών ήταν 50-50. Το 2020, το πανεπιστήμιο κατατασσόταν στις θέσεις 101-150 με βάση την ARWU (Academic Ranking of World Universities), η οποία είναι μία από τις πιο γνωστές ετήσιες εκδόσεις παγκόσμιας κατάταξης πανεπιστημίων. Αναλόγως, το 2021, το πανεπιστήμιο κατατάσσεται στη θέση 62 σε παγκόσμια κλίμακα με βάση το QS (Quacquarelli Symonds) και στη θέση 77 με βάση το THE (Times World University Rankings). Ιστότοπος Πανεπιστημίου του Ουόρικ
Όβγορος

Ο Όβγορος είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

 Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν. «Ovgoros». www.prio-cyprus-displacement.net. Αρχειοθετήθηκε από το πρωτότυπο στις 28 Σεπτεμβρίου 2018. Ανακτήθηκε στις 28 Σεπτεμβρίου 2018.
Σαιντ Τζέιμς Παρκ

Το Σαιντ Τζέιμς Παρκ (St. James's Park) είναι το αρχαιότερο βασιλικό πάρκο στο Λονδίνο. Έχει έκταση 23 εκτάρια και βρίσκεται στην πόλη Γουεστμίνστερ, στο κέντρο της βρετανικής πρωτεύουσας. Η θέση του είναι στο νοτιότατο άκρο της περιοχής Σαιντ Τζέιμς (Αγίου Ιακώβου), η οποία έλαβε το όνομά της από το λεπροκομείο που αφιερώθηκε στη μνήμη του Αγίου Ιακώβου του Λες.

 Το εν λόγω πάρκο συνορεύει με τα Ανάκτορα του Μπάκιγχαμ στα δυτικά, το The Mall και το Ανάκτορο Σαιντ Τζέιμς στα βόρεια, με την οδό Χορς Γκαρντς (Horse Guards) στα ανατολικά και με το Μπέρντκεϊτζ Γουόκ (Birdcage Walk) στα νότια. Στο πάρκο βρίσκεται μια μικρή λίμνη με το όνομα St. James's Park Lake, με δύο νησιά, το Νησί της Πάπιας (Duck Island), που έλαβε την ονομασία του από τη συλλογή πάπιας που έχει και το Δυτικό Νησί (West Island). Μια γέφυρα διασχίζει τη λίμνη και επιτρέπει στον επισκέπτη να δει τη δυτική πλευρά του Παλατιού του Μπάκιγχαμ, πλαισιωμένου από δέντρα και σιντριβάνια, όπως και να δει το κυρίως κτήριο του Υπουργείου Εξωτερικών (Foreign and Commonwealth Office) από τα ανατολικά. Το Σαιντ Τζέιμς αποτελεί το ανατολικότερο πάρκο σε μια αλυσίδα από πάρκα, που συμπεριλαμβάνει το Γκριν Παρκ , το Χάιντ Παρκ και τους Κήπους του Κένσινγκτον. Οι κοντινότεροι σταθμοί του μετρό είναι του Σαιντ Τζέιμς Παρκ, της Βικτόρια και του Γουεστμίνστερ. Το 1532, ο Βασιλιάς Ερρίκος Η΄ αγόρασε μία ελώδη περιοχή στην οποία γίνονταν συχνά πλημμύρες. Η περιοχή αυτή βρισκόταν στα δυτικά του Παλατιού του Γιορκ, που είχε πρόσφατα αποκτηθεί από τον Ερρίκο, μέσω του καρδιναλίου του Ουόλσεϊ. Έπειτα από την ανάρρηση του Ιακώβου Α΄ στο θρόνο, το 1603, ο Βασιλιάς διέταξε να αποξηρανθεί και να ανακηρυχθεί φυσικό μνημείο το πάρκο, ενώ φύλαγε και διάφορα εξωτικά ζώα μέσα σε αυτό, όπως καμήλες, κροκόδειλους, έναν ελέφαντα και πολλά εξωτικά πτηνά. Στη διάρκεια της εξορίας του Καρόλου Β΄ στη Γαλλία, ο νεαρός βασιλιάς εντυπωσιάστηκε από τους περίφημους κήπους των γαλλικών βασιλικών ανακτόρων. Έτσι, μόλις έγινε βασιλιάς, επανασχεδίασε το πάρκο, πιθανότατα με τη βοήθεια του Γάλλου Αντρέ Μογιέ. Τότε δημιουργήθηκε μεταξύ άλλων ένα κανάλι 775 Χ 38 μέτρων, το οποίο φαίνεται στο παλιό σχέδιο που εικονίζεται στα δεξιά. Ο Κάρολος Β΄ άνοιξε το πάρκο για το κοινό και χρησιμοποίησε την περιοχή για να ψυχαγωγεί τους καλεσμένους του και τις μετρέσες του. Το πάρκο έγινε γνωστό για κάποιο χρονικό διάστημα ως σημείο συνάντησης για εκφυλιστικές πράξεις, για τις οποίες ο Τζον Ουίλμοτ, 2ος κόμης του Ρότσεστερ έγραψε το ποίημα A Ramble in St. James's Park. Το 18ο αιώνα έγιναν εκ νέου αλλαγές στο πάρκο. Το 1761 η Βασιλική Οικογένεια αγόρασε το Μπάκιγχαμ Χάουζ (Buckingham House) το οποίο ονομάζεται σήμερα Παλάτι του Μπάκιγχαμ. Το 1826-27 έγιναν νέες αλλαγές στο πάρκο και ο αντιβασιλέας, πρίγκιπας Γεώργιος, μετέπειτα βασιλιάς Γεώργιος Δ΄ της Αγγλίας, μετέτρεψε το κανάλι σε λίμνη με φυσικό σχήμα, υπό την επίβλεψη του αρχιτέκτονα Τζον Νας. Την ίδια στιγμή, το Παλάτι του Μπάκιγχαμ επεκτάθηκε και έλαβε τη σημερινή του μορφή. St. James's Park, επίσημος ιστότοπος Ιστορία του St. James's Αρχειοθετήθηκε 2007-09-27 στο Wayback Machine. Φωτογραφίες